დიდა
ნელსონ დე ჟეზუს და სილვა (პორტ. Nelson de Jesus da Silva; დ. 7 ოქტომბერი, 1973, ირარა, ბრაზილია) — ბრაზილიელი ფეხბურთელი, მეკარე. ფეხბურთის გულშემატკივრებში უფრო ცნობილია როგორც — დიდა. სხვადასხვა დროს იცავდა „ვიტორიას“, „კრუზეიროს“, „ლუგანოს“, „კორინთიანსის“, „მილანის“, „პორტუგეზას“, „გრემიოს“ „ინტერნასიონალისა“ და ბრაზილიის ეროვნული ნაკრების ღირსებას. Copa de Oro-ს (1995), ბრაზილიის თასისა (1996) და ლიბერტადორესის თასის მფლობელი (1997) „კრუზეიროს“ შემადგენლობაში. ბრაზილიის ჩემპიონი (1999) და თასის მფლობელი (2002), მსოფლიო საკლუბო ჩემპიონატისა და რიო–სან-პაულუს ტურნირის გამარჯვებული (2002) „კორინთიანსის“ შემადგენლობაში. იტალიის ჩემპიონი (2004), იტალიის თასისა (2003) და იტალიის სუპერთასის მფლობელი (2004), ჩემპიონთა ლიგის ორგზის (2003, 2007) და მსოფლიო საკლუბო ჩემპიონატის გამარჯვებული (2007), უეფა-ს სუპერთასის ორგზის მფლობელი (2003, 2007) „მილანის“ შემადგენლობაში. რიუ-გრანდი-დუ-სულის ორგზის ჩემპიონი (2014, 2015) „ინტერნასიონალის“ შემადგენლობაში. ფიფა-ს კონფედერაციის თასის ორგზის მფლობელი (1997, 2005) და ფინალისტი (1999), 1998 წლის მსოფლიოს ვიცე-ჩემპიონი, სამხრეთ ამერიკის ჩემპიონი (1999) და ვიცე-ჩემპიონი (1995), 2002 წლის მსოფლიო ჩემპიონი ბრაზილიის ეროვნული ნაკრების შემადგენლობაში. კოპა ამერიკის (2001), ფიფა-ს კონფედერაციის თასის (2001, 2003) და 2006 წლის მსოფლიო ჩემპიონატის მონაწილე. ითვლება ყველა დროის ერთ-ერთ საუკეთესო მეკარედ.